Document ID: 32006R1411

RÅDETS FORORDNING (EF) Nr. 1411/2006
af 25. september 2006
om ændring af forordning (EF) nr. 817/2006 om forlængelse af de restriktive foranstaltninger over for Burma/Myanmar og om ophævelse af forordning (EF) nr. 798/2004
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, navnlig artikel 60 og 301,
under henvisning til Rådets fælles holdning 2006/318/FUSP af 27. april 2006 om forlængelse af de restriktive foranstaltninger over for Burma/Myanmar (1),
under henvisning til forslag fra Kommissionen, og
ud fra følgende betragtninger:
(1)
Ifølge artikel 8 i Rådets forordning (EF) nr. 798/2004 af 26. april 2004 om forlængelse af de restriktive foranstaltninger over for Burma/Myanmar og om ophævelse af forordning (EF) nr. 1081/2000 (2) kunne finansielle institutioner, der modtager midler overført af tredjeparter til de på listen opførte personers eller enheders konto, kreditere de indefrosne konti for beløbet, for så vidt alle tilførsler til de pågældende konti også blev indefrosset.
(2)
Forordning (EF) nr. 817/2006 har erstattet forordning (EF) nr. 798/2004, men ved en fejltagelse er ovennævnte bestemmelse blevet udeladt. Forordning (EF) nr. 817/2006 bør derfor ændres, således at den kommer til at indeholde en sådan bestemmelse.
(3)
Denne forordning bør anvendes fra den dato, hvor forordning (EF) nr. 817/2006 trådte i kraft -
UDSTEDT FØLGENDE FORORDNING:
Artikel 1
I artikel 7 i forordning (EF) nr. 817/2006 tilføjes følgende stykke:
»3. Artikel 6, stk. 2, er ikke til hinder for, at finansierings- eller kreditinstitutioner i Fællesskabet, der modtager pengemidler overført af tredjeparter til en konto tilhørende en fysisk eller juridisk person, en enhed eller et organ, der er opført på listen, krediterer de indefrosne konti med disse beløb, forudsat at alle tilførte beløb på disse konti også indefryses. Finansierings- eller kreditinstitutionerne underretter straks de kompetente myndigheder om sådanne transaktioner.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 2. juni 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. september 2006.

Labels: 18
11
15
5